nagarjuna akkineni bigg boss season 3 telugu live updates
Bigg Boss 3 Episode Updates: బిగ్ బాస్ సీజన్ 3.. అన్ని ఎపిసోడ్ల సమాహారం ఒకేదగ్గర
Telugu Bigg Boss 3: అక్కినేని నాగార్జున హోస్ట్‌ చేస్తోన్న ‘బిగ్ బాస్’ తెలుగు సీజన్ 3 షురూ అయ్యింది. ఆదివారం (జూలై 21) నుంచి ప్రతి రోజూ బుల్లితెర ప్రేక్షకులకు వినోదం పంచుతోంది. మొత్తం 15 మంది సెలబ్రిటీలు బిగ్ హౌజ్‌లో పోటీపడుతున్నారు.
Samayam Telugu | Updated:
Aug 25, 2019, 10:34PM IST
బుల్లితెరపై ముచ్చటగా మూడోసారి బిగ్ బాస్ సందడి మొదలైంది. కింగ్ నాగార్జున హోస్ట్‌గా వ్యవహరిస్తోన్న బిగ్ బాస్ సీజన్ 3 హంగామా జూలై 21 నుంచి ప్రారంభమైంది. మొత్తం 15 మంది సెలబ్రిటీలు బిగ్ హౌజ్‌లోకి అడుగుపెట్టారు. వీళ్లంతా టీవీ, సినిమా రంగాలకు చెందిన సెలబ్రిటీలే. గత సీజన్ మాదిరిగా ఈ సీజన్‌లో సాధారణ వ్యక్తులను తీసుకోలేదు. కాబట్టి ఈసారి పోరు మరింత రసవత్తరంగా మారనుంది. మొత్తం 100 రోజులపాటు నడిచే ఈ రియాలిటీ షోలో బుల్లితెర ప్రేక్షకులకు వినోదాన్ని పంచనుంది. ఈ షో స్టార్ మాలో సోమవారం నుంచి శుక్రవారం వరకు రాత్రి 9.30 గంటలకు.. శని, ఆదివారాల్లో రాత్రి 9 గంటలకు ప్రసారమవుతుంది.
ఎన్టీఆర్ హోస్ట్‌గా చేసిన బిగ్ బాస్ సీజన్ 1‌కి మంచి రెస్పాన్స్ రావడంతో నాని హోస్ట్‌గా వ్యవహరించిన రెండో సీజన్‌లో మసాలా డోస్‌ను కాస్త పెంచారు. ఈ సీజన్‌లో సెలబ్రిటీలతో పాటు ఇద్దరు సామాన్యులను కూడా తీసుకున్నారు. ఒకరిని అదనంగా, ఇంకొకరిని వైల్డ్ కార్డ్ ఎంట్రీ కింద తీసుకొచ్చారు. మొత్తానికి ఈ సీజన్ వివాదాలతో బాగా పాపులర్ అయ్యింది. మొదటి సీజన్‌కు మించి వార్తల్లో నిలిచింది. ఈ రెండు సీజన్‌లకు ఏమీ తక్కువ కాకుండా సీనియర్ నటుడు, టాలీవుడ్ కింగ్ అక్కినేని నాగార్జునను హోస్ట్‌గా ఎంపిచేసుకున్నారు బిగ్ బాస్ నిర్వాహకులు. ఈ సీజన్‌లో మొత్తం 15 మంది సెలబ్రిటీలను తీసుకున్నారు. అయితే వీరిలో ఒక నిజజీవిత జంట కూడా ఉంది. హీరో వరుణ్ సందేశ్, ఆయన భార్య వితికా షెరు ఈ షోలో కంటెస్టెంట్లుగా అడుగుపెట్టారు.